num_pages: 260
description: Οι μουσειακές εκθέσεις, τα εκπαιδευτικά προγράμματα και οι εκδηλώσεις, η επικοινωνία και οι δημόσιες σχέσεις, όλες οι "δημόσιες" δραστηριότητες των μουσείων με άλλα λόγια, βασίζονται στη σκληρή καθημερινή δουλειά που πραγματοποιείται στους μη δημόσιους χώρους, στα γραφεία, στα εργαστήρια και στις αποθήκες. Η καρδιά του μουσείου, επομένως, δε χτυπά μόνο στους εκθεσιακούς χώρους του, αλλά και στις αποθήκες και στα γραφεία, στις βιβλιοθήκες και στα εργαστήρια, εκεί όπου οι εργαζόμενοι επενδύουν καθημερινά, επί μήνες και χρόνια για να προκύψουν τα αποτελέσματα που οι επισκέπτες απολαμβάνουν.Το βιβλίο αυτό αποτελεί μια εισαγωγή στο εξαιρετικά ευρύ και σύνθετο πεδίο της διαχείρισης των μουσειακών συλλογών. Παρουσιάζει τις βασικές έννοιες, συζητά ζητήματα που προβληματίζουν μικρούς και μεγάλους οργανισμούς, στην Ελλάδα και στο εξωτερικό. Απευθύνεται πρωτίστως σε προπτυχιακούς και μεταπτυχιακούς φοιτητές που επιθυμούν να αποκτήσουν μια συνολική εικόνα για τα ζητήματα της μουσειακής εργασίας, αλλά και σε εργαζόμενους που θα ήθελαν να ενημερωθούν για τις τρέχουσες αντιλήψεις σε ζητήματα λειτουργίας των μουσειακών οργανισμών.
language: Greek, Modern (1453-)
title: Στα παρασκήνια του μουσείου  Η διαχείριση των μουσειακών συλλογών
publisher: Εκδόσεις Πατάκη